Pálinkás szép napot kívánok! (vagy whiskyfőzőset?) I. rész.
Először egy egyszerű, de annál finomabb, receptet osztanék meg Veled. A leírást egy ismerősöm küldte át, (itt kérek elnézést a helyesírásért:) és a receptet betartva igen jó eredmények érhetők el.
Egy otthoni, házi pálinkafőzővel is szép eredményeket érhetünk el.
Savanyú cefrés whisky ( és egyéb gabonaszesz ) készítése malátázás nélkül. Ez a recept nem véletlenül szerzett világhírnevet. Annak ellenére, hogy pofon egyszerű és teljesen kezdők sem igen tudják elrontani , kereskedelmi minöségü (vagy annál jobb) corn vagy bourbon whiskey-t lehet vele készíteni.
A legfontosabb különbség a többi recepttel szemben, hogy nem kell malátával bajlódni és ez egyben a legnagyobb előnye is. Tehát ebben a receptben a kukorica nem játszik szerepet az alkohol termelődésben vagy csak minimálisan. A kukorica adja a tápanyagokat az élesztőnek és a jellegzetes ízét a whisky-nek. Különösen ajánlom ezt a kezdőknek mielőtt tovább lépnének a főzött malátás whisky receptekre, de haladóknak is akik el akarják kerülni a malátázással járó gondot és piszkot. Természetesen a recept működik egyéb gabonával is ( rozs, búza, árpa, zab, rizs,köles stb),vagy ezek keverékével. Ez a recept alkalmas továbbá más gabona alapú ital készítésére is, korn, kümmel, akvavit stb.
Hozzávalók:3-3.2 kg törött kukorica ( 6-8 darab/szem) 3.5 kg cukor 1 teáskanál élesztő 20 L víz 
Első erjesztés :1.A fenti alkotókat betesszük egy min. 25 L edénybe, langyos víz jobb. Gyorsabban indul egy fél citrom levével vagy megfelelő citromsavval, de nem kötelező ( csak az elsőnél!) Csak a második napon tesszük fel a kotyogót. 18- 22 C –on 5-6 nap alatt kiforr. 2. Lefejtjük a kész cefrét a kukoricáról és felöntjük az üstbe. Az erjesztő edényben maradt kukoricára azonnal 3-4 L langyos vizet öntünk, hogy életben tartsuk az élesztőt.
Az első lepárlás :Próbálunk minél több alkoholt lepárolni a pálinkafőzőnkel, ameddig gazdaságos. Az első párlat “ édes “ lesz, finomító párolásra nem is öntjük fel hanem lezárjuk és eltesszük. (Később úgy kezeljük mintha összeöntött feje és farka volna.Lásd később) 
Második erjesztés :Miután az pálinkafőzőt kiürítettük, a forró léből 6-7 litert kiveszünk és feloldunk benne 3.5 kg cukrot. Megvárjuk amíg lehűl ~ 25 C-ra, majd ráöntjük az erjesztő edényben levő kukoricára. Figyelem! A forró lé megöli az élesztőt!
Kiegészítjük az eredeti szintre langyos vízzel. Az erjedés szinte órákon belül beindul. Csak másnap tesszük fel a kotyogót.18-22 C-on 5-6 nap alatt kész. (élesztő függő) Lefejtjük a cefrét és 3-4 L vizet öntünk a kukoricára. Ez a lefejtés az első savanyú cefrénk! Az erjesztő edényben maradt kukorica tetejéről lehalásszuk a megbarnult, láthatóan elhasználódott felső kukorica réteget. Nem többet mint 25% (kb 0.8 kg) Ezt pótoljuk kb ugyanennyi friss kukoricával. 
Második lepárlás :A cefrét felöntjük és addig főzzük ameddig gazdaságos. Az üstben maradt forró léből 6-7L –t kiveszünk és feloldunk benne 3.5 kg cukrot. Ha lehűlt 25 C-ra ráöntjük az erjesztőben levő kukoricára és felengedjük langyos vízzel az eredeti szintig. Az erjedés rövidesen beindul, másnap tesszük fel a kotyogót. A kapott első párlatot felöntjük a finomító lepárlásra. 
Ha egy léfőzésre elegendő feje és farka összegyűlt akkor felöntjük egy következő (karmentő) lepárlásra.( Ehhez adjuk a legelső “ édes “ cefre főzésekor kapott első párlatot is) A másod-cefrét a következő cefrével együtt főzzük ki. A kapott szíve 40%-ra hígítva azonnal fogyasztható, vagy 63%-ra hígítva érlelni kezdjük. Ettől fogva csak ismételjük a lépéseket a 2. ponttól kezdve hónapokon és éveken át……..
A tapasztalat az, hogy kellő gyakorlattal igen magas minőségű italt lehet ezzel cefre recepttel készíteni, ami megállja a helyét a kereskedelemben kapható whiskey-k között, néhány esetben felül is múlja. Ez egy alap recept, többféle variációja létezik már (Különböző gabonák és azok keverékével ) Szerte a világon sok ezer (millió?) hobbista használja boldogan ezt a receptet, vagy ennek változatát. (elég a Google-ba írni : UJSM vagy UJSSM) Hát eddig a leírás. A következő részben pedig tisztába tesszük, A főzés folyamatát, az elválasztásokat, és hogy mi is az a „feje, szíve, farka”
II rész.
Az otthon készült whisky-be csak a 80% és a 65% közötti rész kerüljön. Az e fölötti és ez alatti részeknek adunk még egy esélyt az újrafőzéssel. Az újrafőzéskor is csak a 80-65% közötti rész megy a whisky-be. Innentől kezdve a főzés módjai eltérnek az alkalmazott főző eszközök szerint. 
-Egyszerű üst ( pálinka főző ) = legalább háromszori újrafőzés hígítás nélkül. (cél a 85% feletti szesz nyerése )
-Reflux és frakcionáló oszlop vagy üst két thumperrel = egymenetes lepárlás, esetleg deflegmátorok használata: 
A párlatrészek elválasztása a Whisky készítés- re jellemzően történik :
Feje : a rézeleje és a 80% közötti rész
Szíve : a párlat 80% és 65% közötti része. ( csak ez megy a whiskeybe)
Farka : a párlat 65% és 50% közötti része
Másod-cefre : az 50% és kb. 20% közötti rész.
Ha egy lefőzésre elegendő feje és farka összegyűlt akkor felöntjük egy következő (kármentő) lepárlásra.( Ehhez adjuk a legelső “ édes “ cefre főzésekor kapott első párlatot is) A másod-cefrét a következő cefrével együtt főzzük ki. A kapott szíve 40%-ra hígítva azonnal fogyasztható, vagy 63%-ra hígítva érlelni kezdjük.
Most pedig jöjjön a Whisky készítés azon része, ahol az igazi gabonacefre készítésének receptjét tekintjük át.
Az otthoni Whisky készítés, a gabonapárlat készítésének menete
Malátakészítés
Egy edénybe beleteszed a sértetlen, egészséges gabonaszemeket, és annyi vizet öntetsz rá, hogy bőven ellepje. A szárrészek és a meddő szemek azonnal a felszínre úsznak, ezeket egy szita segítségével távolítsd el. Egy nap múltán öntsd le a vizet alóla, és pótold frissel. A második nap terítsd ki valamilyen szitára vagy sík felületre a szemeket. Ekkor megkezdődik a csírázás. Ez akár egy hétig is eltarthat, ezalatt pedig gondoskodj a 15-30 C hőmérsékletről, a szemek állandóan nedvesen tartásáról, és védd a napfénytől. A Whisky készítés (malátakészítés) elengedhetetlen része, hogy a szemek alatt ne álljon meg a víz, mert úgy rohadásnak indul! Legyenek mindig nedvesek, de víz ne álljon alattuk! Akkor van kész a maláta, ha a levélcsíra (a vastagabb) akkorára nőtt, mint maga a gabonaszem. Ekkor a csíráztatást meg kell szakítani: ki kell szárítani, vagy lefagyasztani. A szárítás külön téma, abba most nem mennék bele, legfeljebb ha érdekel írok róla…
Sour mash, avagy a savanyú cefre (dunder)
Ez lényegében véve cefremoslék, vagyis a cefre azon része, ami már lepárlásra került. Azonban az új cefréhez keverése nagyon is hasznos lehet, mivel ízbéli folytonosságot biztosít a leendő párlatoknak, és -mivel már egyszer beállították a savtartalmát – az új cefre pH-értékét is beszabályozza. A savanyú cefrével (whiskynél csak backset a neve) 20-50%-os mennyiségben helyettesítjük a tiszta vizet a cefrézés elején, amikor a keményítőt akarjuk kivonni a gabonákból. Ugyanezt a módszert alkalmazzák az igazi rum készítésekor is, csak ott dunder a neve.
Cefrekészítés
Whisky készítés alfája.
Melegíts vizet kb 80 C-ra. 1 kg gabonánként 4,5-5 liter vízre lesz szükséged. Közben darált a gabonaszemeket olyan finomra, amilyenre csak lehet. Öntsd a forró vízbe, és kavard el rendesen. Fedd le az edényt, és hagyd hűlni, közben pedig időként alaposan kavard fel. Ha a massza hőmérséklete 65 C-ra esett, add hozzá a malátát (zöld árpamaláta esetén kb. 20%, rozsmaláta esetén kb. 25-30% arányban a felhasznált gabonához képest). Keverd össze alaposan, és igyekezz tartani a 62-63 C 1-1,5 óra hosszon keresztül). Időnként keverd meg. Ezután hagyd teljesen kihűlni. Mikor szobahőmérsékletre hűlt állítsd be savval a pH értéket 3-3,2-re, és oltsd be élesztővel (sütőélesztő tökéletes, 30-50 g/100 liter cefre mennyiségben).
Lepárlás.
Na itt kezdődik az otthoni Whisky készítés lényege.
A kierjedt cefrét jobb erjedés után mihamarabb kifőzni. A kisüsti lepárlóval lényegében véve ugyanazt csináljuk mint a pálinkánál. Az első főzésnél a cél az, hogy a cefréből kinyerjük az összes alkoholt. Az így kapott alszesz 25-35% alkoholt tartalmaz. Ezt követi a finomítás, amelynél megszabadulunk a nem kívánt párlatrészekről, és a kapott párlat pedig akár késznek is tekinthető. Gyakran szoktak 2,5-szeres vagy 3-szoros lepárlást alkalmazni. A 2,5-szeres lepárlás azt jelenti, hogy a második lepárlásnál kapott párlat felét újra lepárolják, majd visszakeverik az eredeti finomítványba. A 3-szorosnál pedig az egészet újrapárolják. Az ismételt finomítás lényege a szolidabb és lágyabb ízek elérése.
Pihentetés, érlelés
A legjobb ami egy gabonapárlattal  történhet, az az, hogy hordóba töltik, és abban érlelik hónapokon, vagy akár éveken át. Ha erre nincs lehetőség, akkor is üvegballonokban kell pihentetni. Ilyenkor magasabb alkoholtartalom, és oxigén jelenléte mellett melegebb helyen pihentetjük, minimum 2-3 hónapon át, de minél tovább, annál jobb. A friss gabonapárlat íze elég durva, ezért szinte elengedhetetlen, hogy a Whisky készítés -nél minden estben törekedjünk arra, hogy a friss párlat, egy kicsit pihenjen. Ezután lágy vízzel ízlés szerint lehígítjuk, és máris fogyasztható a saját gabonapárlatunk, vagy whiskynk.


